钦定古今图书集成/明伦汇编/官常典/第475卷 > 杨播
## 钦定古今图书集成/明伦汇编/官常典/第475卷 > 杨播

按《魏书》本传，“播字延庆，自云恒农华阴人也。高祖结，
仕慕容氏，卒于中山相。曾祖珍，太祖时归国，卒于上
谷太守。祖真，河内、清河二郡太守。父懿，延兴末为广
平太守，有称绩。高祖南巡，吏人颂之，加宁远将军，赐
帛三百匹，征为选部给事中，有公平之誉。除安南将
军、洛州刺史，未之任而卒。赠以本官，加弘农公，谥曰”
简。播本字元休，太和中，高祖赐改焉。母王氏，文明太

事中。诏播巡行北边，高祖亲送及户，戒以军略。未几，
除龙骧将军、员外常侍，转卫尉少卿，常侍如故。与阳
平王颐等出漠北击蠕蠕，大获而还。高祖嘉其勋，赐
奴婢十口。迁武卫将军。复击蠕蠕，至居然山而还。除
左将军，寻假前将军，随车驾南讨。至锺离。师回，诏播
领步卒三千、骑五百为众军殿。时春水初长，贼众大
至，舟舰塞川。播以诸军渡淮未讫，严陈南岸，身自居
后，诸军渡尽，贼众遂集。于是围播，乃为圆陈以御之，
身自搏击，斩杀甚多。相拒再宿，军人食尽，贼围更急。
高祖在北而望之，既无舟船，不得救援，水势稍减。播
领精骑三百，历其舟船，大呼曰：“今我欲渡，能战者来。”
贼莫敢动，遂拥众而济。高祖甚壮之，赐爵华阴子。寻
除右卫将军。后从驾讨崔慧景、萧衍于邓城，破之，进
号平东将军。时车驾耀威沔水上，已设宴，高祖与中
军彭城王勰赌射，左卫元遥在勰朋内，而播居帝曹。
遥射侯正中，筹限已满。高祖曰：“左卫筹足，右卫不得
不解。”播对曰：“仰恃圣恩，庶几必争。”于是弯弓而发，其
箭正中。高祖笑曰：“养由基之妙，何复过是。”遂举卮酒
以赐播曰：“古人酒以养病，朕今赏卿之能，可谓今古
之殊也。”从到悬瓠，除太府卿，进爵为伯。景明初，兼侍
中，使恒州，赡恤寒乏。转左卫将军。出除安北将军、并
州刺史，固辞。乃授安西将军、华州刺史。至州，借民田，
为御史王基所劾，削除官爵。延昌二年，卒于家。播子
侃等停柩不葬，披诉积年。至熙平中，乃赠镇西将军、
雍州刺史，并复其爵，谥曰壮。